句
作者：司空圖
朝代：唐

paragraphs: 忍事敵災星，物望傾心久。
兇渠破膽頻。
鼎飫和方濟，台階潤欲平。
夜短猨悲減，風和鵲喜虛。
驊騮思故第，鸚鵡失佳人。
鯨鯢人海涸，魑魅棘林幽。
棋聲花院閉，幡影石壇高。
地涼清鶴夢，林靜肅僧儀。
晚妝留拜月，春睡更生香。
隔谷見雞犬，山苗接楚田。
人家寒食月，花影午時天。
官路好禽聲，軒車駐晚程。
南樓山最秀，北路邑偏清。
多病形容五十三，誰鄰借笏趂朝參。
十年太華無知己，只得虛中兩首詩。
看師逸蹟兩師宜，高適歌行李白詩。